ตำบลกุดธาตุ

ตำบลกุดธาตุ เป็นตำบลหนึ่งตั้งอยู่ทางทิศเหนือของอำเภอหนองนาคำ จังหวัดขอนแก่น

**อาณาเขต**
ตำบลกุดธาตุมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับองค์การบริหารส่วนตำบลศรีบุญเรือง, เทศบาลตำบลจอมทอง (อำเภอศรีบุญเรือง)- ทิศใต้ ติดต่อกับเทศบาลตำบลหนองนาคำ- ทิศตะวันออก ติดต่อกับองค์การบริหารส่วนตำบลทรายทอง (อำเภอศรีบุญเรือง)- ทิศตะวันตก ติดต่อกับองค์การบริหารส่วนตำบลเขาน้อย (อำเภอเวียงเก่า)

**ประวัติ**
แต่เดิมแต่ก่อนนั้น  ตำบลกุดธาตุ เป็นชุมชนสมัยก่อนประวัติศาสตร์ มีอายุระหว่าง 3,500 - 4,000 ปี โดยมีการขุดค้นพบเครื่องปั้นดินเผา เครื่องมือหินรูปต่างๆ และหลุมฝังศพจำนวน 115 หลุม เป็นโครงกระดูกมนุษย์หินยุคใหม่ เป็นเพศหญิง 2 โครง เพศชาย 2 โครง และเด็ก 11 โครง มนุษย์หินยุคใหม่รู้จักการเพาะปลูกข้าวแล้ว ซึ่งจากการขุดค้นพบแกลบข้าวในภาชนะ อีกทั้งยังรู้จักการเลี้ยงสัตว์ควบคู่กับการเพาะปลูก จากการขุดค้นยังพบอีกว่าแหล่งโบราณคดีโนนนกทาอยู่ในช่วงยุคสำริด ซึ่งเป็นจุดเริ่มต้นของการใช้โลหะ มีอายุราว 3,000  3,500 ปี กลุ่มคนในยุคนี้มีพัฒนาการด้านเทคโนโลยีขึ้นอีกระดับหนึ่งหนึ่ง คือ สามารถผลิตวัตถุจากโลหะสำริด มีการขุดค้นพบหัวขวานสำริด ใบหอก หัวลูกธนู และกำไลข้อมือ เป็นแหล่งโบราณคดีในยุคหินใหม่ มีลักษณะเป็นเนินเตี้ยๆ ขนาด 100 x 150 เมตร โดยกรมศิลปากรร่วมกับวิทยาลัยฮาวาย ร่วมกันขุดค้นระหว่างปี พ.ศ. 2509  2511 ซึ่งในปัจจุบันเป็นที่ตั้งของหมู่บ้านโนนนกทา หมู่ที่ 16 ตำบลกุดธาตุ แต่ในปัจจุบันยังมิได้ขึ้นทะเบียนโบราณสถาน 
การพบร่องรอยอดีตอีกแห่งของตำบลกุดธาตุ คือ กุดธาตุ หรือธาตุดูกญาคู ซึ่งตั้งอยู่ที่บ้านกุดธาตุ หมู่ที่ 2 ตำบลกุดธาตุ เป็นโบราณสถานพระธาตุขนาดเล็กก่ออิฐสอปูนเป็นพระธาตุทรงสี่เหลี่ยมสภาพชำรุดหักพัง ส่วนฐานปูนสึกกร่อนมองเห็นอิฐเปลือย ส่วนยอดหักหายไป คาดว่าเป็นธาตุเจดีย์ที่สร้างไว้ในช่วงวัฒนธรรมล้านช้าง (ราวพุทธศตวรรษที่ 22-24) เป็นที่ตั้งของชุมชนสมัยนั้น ปัจจุบันขึ้นทะเบียนเป็นโบราณสถานแล้ว ประกาศในราชกิจจานุเบกษา เล่มที่ 57 วันที่ 22 ตุลาคม 2483 
ชื่อ กุดธาตุ ได้ใช้ชื่อของบ้านกุดธาตุ ซึ่งมีที่มาจากกุดธาตุ หรือธาตุดูกญาคู เป็นชื่อของตำบลกุดธาตุ ขึ้นกับการปกครองของอำเภอภูเวียง จนกระทั่งเมื่อปี พ.ศ. 2537 ทางราชการได้แยกอำเภอภูเวียง ออกมาตั้งเป็น กิ่งอำเภอ ชื่อ กิ่งอำเภอหนองนาคำ โดยรวมเอา 3 ตำบลด้านทิศเหนือ ได้แก่ ตำบลบ้านโคก, ตำบลขนวน และตำบลกุดธาตุ จึงทำให้ตำบลกุดธาตุ โอนย้ายมาขึ้นกับการปกครองกิ่งอำเภอหนองนาคำ โดยมีสภาพเป็น สภาตำบลกุดธาตุ ในขณะนั้น และเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลกุดธาตุ ขึ้นเป็น องค์การบริหารส่วนตำบลกุดธาตุ อำเภอหนองนาคำ จนปัจจุบัน

**การปกครอง**
องค์การบริหารส่วนตำบลกุดธาตุ   ครอบคลุมพื้นที่ตำบลกุดธาตุ  ทั้งตำบล จำนวน 16 หมู่บ้าน ดังนี้- หมู่ที่ 1 บ้านกุดธาตุ    - หมู่ที่ 2 บ้านกุดธาตุ                               - หมู่ที่ 3 บ้านหัวภู                          - หมูที่ 4 บ้านสะอาด                         - หมู่ที่ 5 บ้านสะอาด                      - หมู่ที่ 6 บ้านโนนลาน                   - หมู่ที่ 7 บ้านหัวนาหม่อ           - หมู่ที่ 8 บ้านหนองแวง       - หมู่ที่ 9 บ้านนาดี                        - หมู่ที่ 10 บ้านโคกนาฝาย     - หมู่ที่ 11 บ้านดอนพระ                - หมู่ที่ 12 บ้านกุดธาตุน้อย          - หมู่ที่ 13 บ้านนาดี                - หมู่ที่ 14 บ้านหนองแวง               - หมู่ที่ 15 บ้านหัวนาหม่อ               - หมู่ที่ 16 บ้านโนนนกทา

**การศึกษา**
องค์การบริหารส่วนตำบลกุดธาตุ มีศูนย์พัฒนาเด็กเล็ก 6 แห่ง คือ 
# ศูนย์พัฒนาเด็กเล็กวัดโพธิ์ศรีวราราม 
# ศูนย์พัฒนาเด็กเล็กบ้านสะอาด
# ศูนย์พัฒนาเด็กเล็กบ้านหัวนาหม่อ
# ศูนย์พัฒนาเด็กเล็กวัดโพนแพง
# ศูนย์พัฒนาเด็กเล็กบ้านนาดี
# ศูนย์พัฒนาเด็กเล็กบ้านโคกนาฝาย
มีโรงเรียนประถมศึกษา 7 แห่ง (สังกัดสำนักงานเขตพื้นที่การศึกษาประถมศึกษาขอนแก่น เขต 5) คือ 
# โรงเรียนบ้านกุดธาตุ
# โรงเรียนบ้านหัวภู
# โรงเรียนบ้านสะอาด 
# โรงเรียนนาหม่อโนนลานประชาสรรค์
# โรงเรียนบ้านนาดี 
# โรงเรียนบ้านโคกนาฝาย
# โรงเรียนหนองแวงวิทยา 

**สถานที่สำคัญ**
# ชุมชนโบราณโนนนกทา 
# เจดีย์กุดธาตุ   
# โรงพยาบาลส่งเสริมสุขภาพตำบลบ้านหนองแวง 
# โรงพยาบาลส่งเสริมสุขภาพตำบลบ้านสะอาด

**อ้างอิง**
กุดธาตุ
กุดธาตุ
หมวดหมู่:อำเภอหนองนาคำ